ফিফা শতাব্দীর শ্রেষ্ঠ ক্লাব
ফিফা শতাব্দীর শ্রেষ্ঠ ক্লাব হচ্ছে ফিফা কর্তৃক ২০শ শতাব্দীর সর্বশ্রেষ্ঠ ফুটবল ক্লাবকে প্রদানকৃত একটি পুরস্কার। ২০০০ সালের ১১ই ডিসেম্বরে, ইতালির রোমে আয়োজিত বার্ষিক ফিফা গালা অনুষ্ঠানে রিয়াল মাদ্রিদ ফুটবল ক্লাবকে এই পুরস্কারটি প্রদান করা হয়েছিল। রিয়াল মাদ্রিদের হয়ে সাবেক ফুটবলার আলফ্রেদো দি স্তেফানো এবং তৎকালীন সভাপতি ফ্লোরেন্তিনো পেরেজ এই পুরস্কারটি গ্রহণ করেছিলেন। ২০০৬–০৭ মৌসুমে, রিয়াল মাদ্রিদের শার্টে "ফিফা শতাব্দীর শ্রেষ্ঠ ক্লাবের ট্রফি" সংবলিত ক্রেস্ট সংযুক্ত করা হয়েছিল।